পদ্মপ্রভ
পদ্মপ্রভ বা পদ্মপ্রভু স্বামী ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি।